CELEX: 32018D1137
Language: da
Date: 2018-08-10 00:00:00
Title: Kommissionens gennemførelsesafgørelse (EU) 2018/1137 af 10. august 2018 om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i visse tredjelande (meddelt under nummer C(2018) 5245)

14.8.2018   
               
               
                  DA
               
               
                  Den Europæiske Unions Tidende
               
               
                  L 205/54
               
            
         KOMMISSIONENS GENNEMFØRELSESAFGØRELSE (EU) 2018/1137
         af 10. august 2018
         om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i visse tredjelande
         
            
               (meddelt under nummer C(2018) 5245)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, tredje og fjerde punktum, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse 2013/92/EU (2) er der fastsat bestemmelser om plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina. Nævnte afgørelses artikel 1-4 udløber den 31. juli 2018.
                  
               
                     (2)
                  
                  
                     Plantesundhedskontrol foretaget af medlemsstaterne på grundlag af nævnte gennemførelsesafgørelse samt artikel 13a i direktiv 2000/29/EF har vist, at træemballeringsmateriale, som anvendes ved transport af visse varer med oprindelse i Hviderusland og Kina (i det følgende benævnt »varer«) ikke overholdt EU-kravene vedrørende mærkning af træemballeringsmateriale i del A, kapitel I, punkt 2, i bilag IV til direktiv 2000/29/EF, og i nogle tilfælde tillige var infesteret med skadegørere, der er opført i del A til bilag I til samme direktiv.
                  
               
                     (3)
                  
                  
                     For at sikre, at de myndigheder, der udfører den pågældende plantesundhedskontrol, er bedre forberedt, bør lufthavsmyndigheder, havnemyndigheder, andre myndigheder med ansvar for kontrol af flytning af varer eller professionelle operatører, der beskæftiger sig med import af varer ledsaget af træemballeringsmateriale, så snart de er bekendt med, at ankomsten af det pågældende træemballeringsmateriale er umiddelbart forestående, give forhåndsmeddelelse herom til indgangstoldstedet og til det ansvarlige officielle organ på indgangsstedet.
                  
               
                     (4)
                  
                  
                     Træemballeringsmaterialet for sendinger af varer bør underlægges regelmæssig plantesundhedskontrol. Medlemsstaterne bør fastsætte, hvilken andel af træemballeringsmaterialet for sendinger af varer der skal underlægges plantesundhedskontrol. For at sikre, at en repræsentativ stikprøve kontrolleres, bør denne andel ikke være mindre end 1 % af det importerede træemballeringsmateriale for sendinger af varer.
                  
               
                     (5)
                  
                  
                     Både træemballeringsmateriale og varer bør være omfattet af EU-reglerne vedrørende toldtilsyn, indtil plantesundhedskontrollen er afsluttet, for at sikre, at deres frie bevægelighed inden for Unionens område ikke medfører plantesundhedsmæssige risiko.
                  
               
                     (6)
                  
                  
                     Plantesundhedskontrol bør finde sted ved indgangsstedet til Unionen eller på det bestemmelsessted, der er godkendt til formålet af det ansvarlige officielle organ, for at sikre, at sådan kontrol udføres i de bedst egnede faciliteter.
                  
               
                     (7)
                  
                  
                     Hvis plantesundhedskontrollen udføres på bestemmelsesstedet, og den viser, at del A, kapitel I, punkt 2, i bilag IV til direktiv 2000/29/EF ikke er overholdt, eller at træemballeringsmaterialet er infesteret med skadegørere, der er opført i del A i bilag I til samme direktiv, skal den berørte medlemsstat straks håndtere det pågældende træemballeringsmateriale korrekt og øjeblikkelig destruere det for at sikre den plantesundhedsmæssige beskyttelse af Unionens område.
                  
               
                     (8)
                  
                  
                     Medlemsstaterne bør meddele Kommissionen antallet og resultaterne af de plantesundhedskontroller, der foretages i overensstemmelse med nærværende afgørelse, ved hjælp af en specifik elektronisk rapporteringsmodel.
                  
               
                     (9)
                  
                  
                     Erfaringerne med den plantesundhedskontrol, der hidtil er udført, viser, at det, for at de pågældende tredjelandes nationale plantebeskyttelsesorganisationer kan få flere oplysninger om de tilbageholdelser, der er registreret vedrørende træemballeringsmateriale, er nødvendigt, at medlemsstaterne indberetter de oplysninger, der er nødvendige for at identificere kilderne til upålidelig eller ureglementeret mærkning.
                  
               
                     (10)
                  
                  
                     Nærværende afgørelse bør finde anvendelse fra den 1. oktober 2018 for at give de ansvarlige officielle organer og de professionelle operatører mulighed for at tilpasse sig til de nye bestemmelser.
                  
               
                     (11)
                  
                  
                     For at sikre, at der ikke opstår et retligt tomrum på den dato, bør artikel 1-4 i gennemførelsesafgørelse 2013/92/EU, der udløber den 31. juli 2018, finde anvendelse indtil den 30. september 2018.
                  
               
                     (12)
                  
                  
                     Af hensyn til retssikkerheden bør gennemførelsesafgørelse 2013/92/EU ophæves fra den 1. oktober 2018, som er anvendelsesdatoen for nærværende afgørelse.
                  
               
                     (13)
                  
                  
                     Nærværende afgørelse bør finde anvendelse indtil den 30. juni 2020 for at gøre det muligt at vedtage de nødvendige, relevante foranstaltninger senest på det tidspunkt.
                  
               
                     (14)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Definitioner
            I denne afgørelse forstås ved:
            a)   »træemballeringsmateriale«: træ eller træprodukter, der anvendes til at støtte, beskytte eller bære en vare og har form af pakkasser, tremmekasser, tromler og lignende, lastpaller og lignende, pallerammer og lignende samt stuvholt, uanset om de anvendes ved transport af genstande af enhver art eller ej; forarbejdet træ, der er fremstillet ved hjælp af lim, varme eller tryk eller en kombination heraf, og emballeringsmateriale, der udelukkende består af træ med en tykkelse på 6 mm eller derunder, er undtaget
            b)   »varer«: varer med oprindelse i Hviderusland eller Kina, som importeres til Unionen støttet, beskyttet eller båret af træemballeringsmateriale ved anvendelse af de KN-koder eller Taric-koder, der er anført i bilag I til denne afgørelse, og som er i overensstemmelse med de beskrivelser, der er fastsat i bilag I til Rådets forordning (EØF) nr. 2658/87 (3)
            
            c)   »sending«: en mængde varer, der er omfattet af et enkelt dokument, som kræves i forbindelse med toldformaliteter eller andre formaliteter
            d)   »professionel operatør«: enhver offentligretlig eller privatretlig person, der beskæftiger sig erhvervsmæssigt med og er juridisk ansvarlig for indførsel til Unionens område af træemballeringsmateriale.
         
         
            Artikel 2
            Tilsyn
            Træemballeringsmaterialet for alle sendinger af varer undergives fra tidspunktet for ankomsten til Unionens toldområde toldtilsyn i henhold til artikel 134 i Europa-Parlamentets og Rådets forordning (EU) nr. 952/2013 (4) samt de officielle ansvarlige organers tilsyn, jf. artikel 13, stk. 1, i direktiv 2000/29/EF.
            Træemballeringsmaterialet og varerne må kun undergives en af de toldprocedurer, der er fastsat i artikel 5, nr. 16), litra a) og b), i forordning (EU) nr. 952/2013, med undtagelse af de særlige procedurer, der er omhandlet i samme forordnings artikel 210, litra a) og b), hvis plantesundhedskontrollen, jf. nærværende afgørelses artikel 4, er afsluttet.
         
         
            Artikel 3
            Forhåndsmeddelelse om importeret træemballeringsmateriale
            Lufthavsmyndigheder, havnemyndigheder, andre myndigheder med ansvar for kontrol af flytning af varer eller professionelle operatører, der beskæftiger sig med import af varer ledsaget af træemballeringsmateriale, giver, så snart de er bekendt med, at ankomsten af det pågældende træemballeringsmateriale er umiddelbart forestående, forhåndsmeddelelse herom til indgangstoldstedet og til det ansvarlige officielle organ på indgangsstedet.
         
         
            Artikel 4
            Plantesundhedskontrol
            Træemballeringsmaterialet for sendinger af varer underlægges regelmæssig plantesundhedskontrol, jf. artikel 13a, stk. 1, litra b), nr. iii), i direktiv 2000/29/EF, med henblik på at bekræfte, at træemballeringsmaterialet opfylder kravene i del A, kapitel I, punkt 2, i bilag IV til direktiv 2000/29/EF.
            På grundlag af de identificerede plantesundhedsmæssige risici fastsætter medlemsstaterne, hvilken andel af træemballeringsmaterialet for sendinger af varer der skal underlægges plantesundhedskontrol. Denne andel bør ikke være mindre end 1 % af sendingerne af varer. Indtil kontrollen er afsluttet, forbliver det pågældende træemballeringsmateriale og de pågældende varer under toldtilsyn i henhold til artikel 134 i forordning (EU) nr. 952/2013 samt under det officielle ansvarlige organs tilsyn.
            Plantesundhedskontrol foretages på indgangsstedet til Unionen eller på det bestemmelsessted, der er godkendt til formålet af det ansvarlige officielle organ.
         
         
            Artikel 5
            Foranstaltninger i tilfælde af manglende overholdelse af kravene
            Hvis den plantesundhedskontrol, der er omhandlet i artikel 4, viser, at del A, kapitel I, punkt 2, i bilag IV til direktiv 2000/29/EF ikke er overholdt, eller at træemballeringsmaterialet er angrebet af skadegørere, der er opført i del A i bilag I til nævnte direktiv, skal den berørte medlemsstat straks lade det træemballeringsmateriale, der ikke opfylder kravene, omfatte af en af de foranstaltninger, der er omhandlet i artikel 13c, stk. 7, i nævnte direktiv.
            Hvis der konstateres sådan manglende overholdelse eller sådant angreb på bestemmelsesstedet, jf. nærværende afgørelses artikel 4, sikrer den berørte medlemsstat, at det pågældende træemballeringsmateriale øjeblikkelig destrueres. Træemballeringsmaterialet behandles før destruktionen for at sikre, at der ikke opstår plantesundhedsmæssige risici under og efter destruktionen.
         
         
            Artikel 6
            Rapportering
            Medlemsstaterne meddeler Kommissionen antallet og resultaterne af de plantesundhedskontroller, som foretages i overensstemmelse med nærværende afgørelse, ved hjælp af den elektroniske rapporteringsmodel i bilag II til nærværende afgørelse, jf. dog Kommissionens direktiv 94/3/EF (5), senest på følgende datoer:
            
                        a)
                     
                     
                        den 31. oktober 2019 for perioden fra den 1. oktober 2018 til den 30. september 2019
                     
                  
                        b)
                     
                     
                        den 31. marts 2020 for perioden fra den 1. oktober 2019 til den 29. februar 2020.
                     
                  
         
            Artikel 7
            Ændring af gennemførelsesafgørelse 2013/92/EU
            Artikel 7, stk. 2, i gennemførelsesafgørelse 2013/92/EU affattes således:
            
               »Artikel 1-4 finder anvendelse indtil den 30. september 2018.«
            
         
         
            Artikel 8
            Ophævelse af gennemførelsesafgørelse 2013/92/EU
            Gennemførelsesafgørelse 2013/92/EU ophæves med virkning fra den 1. oktober 2018.
         
         
            Artikel 9
            Anvendelse
            Artikel 1-6 finder anvendelse fra den 1. oktober 2018.
            Denne afgørelse finder anvendelse indtil den 30. juni 2020.
         
         
            Artikel 10
            Adressater
            Denne afgørelse er rettet til medlemsstaterne.
         
         
            Udfærdiget i Bruxelles, den 10. august 2018.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.
         
            (2)  Kommissionens gennemførelsesafgørelse 2013/92/EU af 18. februar 2013 om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina (EUT L 47 af 20.2.2013, s. 74).
         
            (3)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
         
            (4)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (5)  Kommissionens direktiv 94/3/EF af 21. januar 1994 om en procedure for meddelelse om tilbageholdelse af en forsendelse eller af en skadegører, der kommer fra et tredjeland, og som frembyder en overhængende fare for plantesundheden (EFT L 32 af 5.2.1994, s. 37).
      
      
         
            BILAG I
            
               VARER
            
            
                        2514 00 00 
                     
                     
                        Skifer, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                  
                        2515 
                     
                     
                        Marmor, travertin, ecaussine og andre monument- eller bygningskalksten med en tilsyneladende densitet på 2 500  kg/m3 eller derover samt alabast, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                  
                        2516 
                     
                     
                        Granit, porfyr, basalt, sandsten og andre monument- eller bygningssten, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                  
                        4401 
                     
                     
                        Brænde; træ i form af flis eller spåner; savsmuld og træaffald, også agglomereret til briketter eller lignende former
                     
                  
                        4415 
                     
                     
                        Pakkasser, tremmekasser, tromler og lignende pakningsgenstande af træ; kabeltromler af træ; lastpaller og lign., af træ; pallerammer af træ (undtagen godsbeholdere (containere), specielt konstruerede og udstyrede til én eller flere transportformer)
                     
                  
                        4415 20 
                     
                     
                        Lastpaller og lign., af træ; pallerammer af træ (undtagen godsbeholdere (containere), specielt konstruerede og udstyrede til én eller flere transportformer)
                     
                  
                        4415 20 90 
                     
                     
                        Lastpaller og lignende, af træ (undtagen godsbeholdere (containere), specielt konstruerede og udstyrede til én eller flere transportformer; lastpaller og pallerammer)
                     
                  
                        4415 20 20 
                     
                     
                        Flade paller og pallerammer, af træ
                     
                  
                        4418 
                     
                     
                        Snedker- og tømrerarbejder af træ til bygningsbrug, herunder lamelplader »celleplader« af træ, sammensatte parketstaver og tagspån, »shingles« og »shakes«, af træ (undtagen krydsfinérplader til forskallinger, ikke-sammensatte parketstaver samt præfabrikerede bygninger)
                     
                  
                        4421 
                     
                     
                        Andre varer af træ, i.a.n.
                     
                  
                        6501 00 
                     
                     
                        Hattestumper af filt, hverken formpressede eller med udformede skygger; plane og cylindriske hatteemner, af filt
                     
                  
                        6801 00 00 
                     
                     
                        Brosten, kantsten og fortovssten af naturlige stenarter (undtagen skifer)
                     
                  
                        6802 
                     
                     
                        Bearbejdede monument- og bygningssten (undtagen skifer) samt varer af monument- og bygningssten, bortset fra varer henhørende under pos. 6801 ; terninger og lignende varer til mosaikarbejder, af naturlige stenarter (herunder skifer), også på et underlag; granulater, splinter og pulver af naturlige stenarter (herunder skifer), kunstigt farvet
                     
                  
                        6803 00 
                     
                     
                        Skifer, bearbejdet, og varer af skifer, herunder varer af agglomereret skifer (undtagen granulater, splinter og pulver af skifer; mosaiksten og lignende varer; grifler, skifertavler og skiferbelagte skrive- og tegnetavler, færdiggjorte)
                     
                  
                        6810 
                     
                     
                        Varer af cement, beton eller kunststen, også forstærkede
                     
                  
                        6811 40 
                     
                     
                        Varer af asbestcement, cellulosecement og lignende, med indhold af asbest
                     
                  
                        6902 00 
                     
                     
                        Ildfaste sten, blokke, fliser og lignende ildfast keramisk konstruktionsmateriale, bortset fra varer af fossilt kiselmel eller af lignende kiselholdige jordarter
                     
                  
                        6904 00 
                     
                     
                        Ikke-ildfaste keramiske mursten, sten til gulvunderlag, dæksten og lignende varer
                     
                  
                        6905 00 
                     
                     
                        Tagsten, skorstenspiber, røghætter, skorstensforinger, arkitektoniske ornamenter og andre keramiske produkter til bygningsbrug
                     
                  
                        6906 00 
                     
                     
                        Keramiske rør, tagrender og rørfittings (undtagen varer af fossilt kiselmel eller af lignende kiselholdige jordarter, ildfaste keramiske varer, rørformede dele til skorstene, specielt fremstillede rør til laboratoriebrug, elektriske installationsrør og forbindelsesdele dertil samt alle rørformede emner til elektrisk brug)
                     
                  
                        6907 
                     
                     
                        Keramiske sten og fliser til brolægning, gulvbelægning eller beklædning af vægge; keramiske terninger og lignende varer til mosaikarbejder, også på underlag (bortset fra varer af fossilt kiselmel eller af lignende kiselholdige jordarter, ildfaste produkter, fliser, der er specielt tilvirket som bordskånere, dekorationsgenstande og fliser, der er specielt fremstillet til ovne)
                     
                  
                        6912 00 83 
                     
                     
                        Bordservice og køkkenartikler, af stentøj (undtagen badekar, bideter, vaske og lignende sanitetsartikler, statuetter og andre dekorationsgenstande; krukker, dunke og lignende beholdere, af den art, der anvendes til transport af varer eller som emballage)
                     
                  
                        6912 00 23 
                     
                     
                        Bordservice og køkkenartikler, af stentøj (undtagen dekorationsgenstande; krukker, dunke og lignende beholdere, af den art, der anvendes til transport af varer eller som emballage; kaffe- og krydderimøller med beholdere af keramik og mekanisme af metal)
                     
                  
                        7210 
                     
                     
                        Fladvalsede produkter, af jern og ulegeret stål, af bredde 600 mm og derover, koldvalsede, ikke pletterede, belagte eller overtrukne
                     
                  
                        7313 00 
                     
                     
                        Pigtråd af jern og stål; snoede bånd og snoet fladtråd, med eller uden pigge, samt løstsnoet dobbelttråd, af den art, der anvendes til indhegning, af jern og stål
                     
                  
                        7317 00 
                     
                     
                        Spiger, søm, stifter, tegnestifter, bølgesøm, hæfteklammer og lignende varer, af jern og stål, også med hoved af andet materiale, undtagen varer med hoved af kobber og hæfteklammer i stænger)
                     
                  
                        7318 
                     
                     
                        Skruer, bolte, møtrikker, svelleskruer, skruekroge, øjeskruer, nitter, splitter, kiler samt underlagsskiver (herunder fjedrende) og lignende varer, af jern og stål (undtagen tilspidsede drivskruer uden kærv samt propper, spunser og lignende, med skruegevind)
                     
                  
                        7415 
                     
                     
                        Stifter, søm, tegnestifter, hæfteklammer og lign., af kobber eller af jern og stål med hoved af kobber; skruer, bolte, møtrikker, skruekroge, øjeskruer, nitter, kiler, splitter samt underlagsskiver (også fjedrende) og lignende varer, af kobber (undtagen hæfteklammer i stænger samt tilspidsede drivskruer uden kærv samt propper, spunser og lignende, med skruegevind)
                     
                  
                        8101 96 
                     
                     
                        Wolframtråd
                     
                  
                        8102 96 
                     
                     
                        Tråd af molybdæn
                     
                  
                        8205 90 10 
                     
                     
                        Ambolte; feltesser; hånd- eller foddrevne slibesten med stativ
                     
                  
                        8465 93 
                     
                     
                        Slibe- og poleremaskiner til bearbejdning af træ, kork, ben, hårdgummi, hård plast og lignende hårde materialer (undtagen håndværktøj og maskincentre)
                     
                  
                        4504 90 80 
                     
                     
                        Preskork, med eller uden bindemiddel, og varer deraf (undtagen fodtøj og dele deraf, herunder indlægssåler, hovedbeklædning og dele deraf; kapsler af uædle metaller med indlæg af korkskiver samt legetøj, spil og sportsartikler og dele dertil; blokke, tavler, plader, folier og bånd; fliser af enhver form, massive cylindre, herunder rondeller, propper samt pakninger)
                     
                  
                        4823 90 85 
                     
                     
                        Papir, pap, cellulosevat og cellulosefiberdug, i strimler eller ruller af bredde ≤ 36 cm eller i kvadratiske eller rektangulære ark, hvoraf ingen sidelængde > 36 cm i udfoldet stand, eller tilskåret i anden form end kvadratisk eller rektangulær, samt varer af papirmasse, papir, pap, cellulosevat eller cellulosefiberdug, i.a.n.
                     
                  
                        6912 00 83 
                     
                     
                        Bordservice og køkkenartikler, af stentøj (undtagen badekar, bideter, vaske og lignende sanitetsartikler, statuetter og andre dekorationsgenstande; krukker, dunke og lignende beholdere, af den art, der anvendes til transport af varer eller som emballage)
                     
                  
                        7108 13 80 
                     
                     
                        Guld, herunder platineret guld, i form af halvfabrikata, ikke-monetært (undtagen plader og bånd af tykkelse, uden underlag, > 0,15 mm samt stænger, tråd og profiler)
                     
                  
                        7110 19 80 
                     
                     
                        Platin i form af halvfabrikata (undtagen plader og bånd af tykkelse, uden underlag, > 0,15 mm samt stænger, tråd og profiler)
                     
                  
                        7304 31 20 
                     
                     
                        Præcisionsrør, sømløse, med cirkulært tværsnit, af jern og ulegeret stål, koldtrukket eller koldvalset (undtagen rør af den art, der anvendes til olie- og gasledninger eller ved udvinding af olie og gas)
                     
                  
                        7304 41 00 
                     
                     
                        Rør, sømløse, med cirkulært tværsnit, af rustfrit stål, koldtrukket eller koldvalset (undtagen rør af den art, der anvendes til olie- og gasledninger eller ved udvinding af olie og gas)
                     
                  
                        8407 33 20 
                     
                     
                        Forbrændingsmotorer med gnisttænding, med frem- og tilbagegående stempel, af den art der anvendes til fremdrift af køretøjer henhørende under kapitel 87, med slagvolumen over 250 cm3, men ikke over 500 cm3
                        
                     
                  
                        8407 33 80 
                     
                     
                        Forbrændingsmotorer med gnisttænding, med frem- og tilbagegående stempel, af den art, der anvendes til fremdrift af køretøjer henhørende under kapitel 87, med slagvolumen over 500 cm3, men ikke over 1 000  cm3
                        
                     
                  
                        8424 49 10 
                     
                     
                        Apparater til spredning og udsprøjtning af væsker/pulvere, til land- eller havebrug, bestemt til at monteres på eller trækkes af traktorer
                     
                  
                        8424 82 90 
                     
                     
                        Mekaniske apparater (også hånddrevne) til udsprøjtning eller forstøvning af væsker eller pulvere (undtagen sprøjter og vandingsapparater)
                     
                  
                        8424 89 40 
                     
                     
                        Mekaniske apparater til udsprøjtning, forstøvning eller spredning af væsker eller pulvere, der udelukkende eller hovedsagelig anvendes til fremstilling af trykte kredsløb eller printplader med trykte kredsløb
                     
                  
                        8424 89 70 
                     
                     
                        Apparater, mekaniske, også hånddrevne, til udsprøjtning, forstøvning eller spredning af væsker eller pulvere, i.a.n.
                     
                  
                        8467 29 51 
                     
                     
                        Vinkelslibere til brug som håndværktøj, med indbygget elektromotor, som fungerer med ekstern energikilde
                     
                  
                        8544 19 00 
                     
                     
                        Beviklingstråd til elektrisk brug, af andet materiale end kobber, isoleret
                     
                  
                        8544 49 91 
                     
                     
                        Elektriske ledninger og kabler, til spænding ≤ 1 000  V, isolerede, uden forbindelsesdele, med en diameter af lederens enkelte tråde på > 0,51 mm, i.a.n.
                     
                  
                        8708 30 10 
                     
                     
                        Bremser og servo-bremser; dele dertil, til industriel samling af: enakslede have- og landbrugstraktorer; motorkøretøjer, hovedsagelig konstrueret til personbefordring; motorkøretøjer til godsbefordring, med forbrændingsmotor med stempel og kompressionstænding (diesel- eller semidieselmotor), med slagvolmen 2 500  cm3 og derunder eller med forbrændingsmotor med gnisttænding, med stempel, med slagvolumen 2 800  cm3 og derunder, samt motorkøretøjer til specielle formål, henhørende under pos. 8705 , i.a.n.
                     
                  
                        8708 40 20 
                     
                     
                        Gearkasser og dele dertil, til industriel samling af: enakslede have- og landbrugstraktorer; motorkøretøjer, hovedsagelig konstrueret til personbefordring; motorkøretøjer til godsbefordring, med forbrændingsmotor med stempel og kompressionstænding (diesel- eller semidieselmotor), med slagvolumen 2 500  cm3 og derunder eller med forbrændingsmotor med gnisttænding, med stempel, med slagvolumen 2 800  cm3 og derunder, samt motorkøretøjer til specielle formål, henhørende under pos. 8705 , i.a.n.
                     
                  
                        8708 91 20 
                     
                     
                        Kølere og dele dertil, til industriel samling af: enakslede have- og landbrugstraktorer; motorkøretøjer, hovedsagelig konstrueret til personbefordring; motorkøretøjer til godsbefordring, med forbrændingsmotor med stempel og kompressionstænding (diesel- eller semidieselmotor), med slagvolumen 2 500  cm3 og derunder eller med forbrændingsmotor med gnisttænding, med stempel, med slagvolumen 2 800  cm3 og derunder, samt motorkøretøjer til specielle formål, henhørende under pos. 8705 , i.a.n.
                     
                  
                        8708 92 20 
                     
                     
                        Lydpotter og udstødningsrør; dele dertil, til industriel samling af: enakslede have- og landbrugstraktorer; motorkøretøjer, hovedsagelig konstrueret til personbefordring; motorkøretøjer til godsbefordring, med forbrændingsmotor med stempel og kompressionstænding (diesel- eller semidieselmotor), med slagvolumen 2 500  cm3 og derunder eller med forbrændingsmotor med gnisttænding, med stempel, med slagvolumen 2 800  cm3 og derunder, samt motorkøretøjer til specielle formål, henhørende under pos. 8705 , i.a.n.
                     
                  
      
      
         
            BILAG II
            
               RAPPORTERINGSMODEL, JF. ARTIKEL 6
            
            
                        
                           Rapport om den plantesundhedsmæssige importkontrol af træemballeringsmateriale af alle sendinger af varerne med oprindelse i Hviderusland og Kina
                        
                     
                  
                        
                           Rapporteringsperiode:
                        
                     
                  
                        
                           Rapporterende medlemsstat:
                        
                     
                  
                        
                           Indgangssteder, der er involveret:
                        
                     
                     
                        
                           Kontrolsted:
                        
                     
                     
                        
                           Antal sendinger, der er kontrolleret på bestemmelsesstedet:
                        
                        
                           Antal sendinger, der er kontrolleret på indgangsstedet:
                        
                     
                  
                         
                     
                     
                        
                           KN-kode:
                        
                     
                  
                        Antal sendinger, der kommer ind i EU via den indberettende medlemsstat
                     
                     
                         
                     
                  
                        Antal kontrollerede sendinger
                     
                     
                         
                     
                  
                        
                           Heraf samlet antal kontrollerede sendinger med træemballeringsmateriale, der opfylder kravene
                     
                     
                         
                     
                  
                        
                           Heraf samlet antal kontrollerede sendinger med træemballeringsmateriale, der ikke opfylder kravene
                     
                     
                         
                     
                  
                        
                                    —
                                 
                                 
                                    heraf med en skadegører, og uden et ISPM15-mærke, der opfylder kravene (anfør fordeling pr. skadegører, og om mærket mangler eller er ureglementeret)
                                 
                              
                     
                         
                     
                  
                        
                                    —
                                 
                                 
                                    heraf med en skadegører og et ISPM15-mærke, der opfylder kravene (anfør fordeling pr. skadegører)
                                    Angiv landekoden, producentens eller behandlerens kode og ISPM15-mærkets/-mærkernes behandlingskode
                                 
                              
                     
                         
                     
                  
                         
                     
                  
                        
                                    —
                                 
                                 
                                    heraf blot uden et ISPM15-mærke, der opfylder kravene (anfør fordeling mellem manglende mærke og ureglementeret mærke)
                                 
                              
                     
                         
                     
                  
                        % kontrollerede varer (af det samlede antal sendinger)